open-index/open-wikipedia-markdown huggingface dataset:
Մոխրոտիկ (ֆիլմ, 2021)

**Մոխրոտը** (), ամերիկյան սպասվող ռոմանտիկ երաժշտական կատակերգություն։ Ռեժիսորը Կայ Քենոնն է, իսկ որպես հիմք հանդիսացել է համանուն հեքիաթը։

## Սցենար
Իրականանում է արքայազնի հետ հանդիպելու՝ աղքատ և ամբիցիոզ աղջկա ցանկությունը։

## Դերասանական կազմ

## Արտադրություն
### Զարգացում
2019 թվականի ապրիլին Columbia Pictures-ը անոնսացրել է Կայ Քենոնի սցենարով և ռեժիսորությամբ՝ Մոխրոտի մասին կայանալիք երաժշտական ֆիլմի մասին, նաև այն, որ Ջեյմս Քորդենը նույնպես մասնակցություն է ունենալու ֆիլմում, իսկ պրոդյուսերավորմամբ զբաղվելու են Fulwell 73-ը՝ Լեո Փերլմանի, Ջոնաթան Քադինի և Շենոն ՄաքԻնթոշի հետ։

### Քասթինգ
2019 թվականի ապրիլին Կամիլա Կաբելլոն ընտրվել է Մոխրոտի դերակատարման համար։ 2019 թվականի հոկտեմբերին Բիլլի Փորթերը և Իդինա Մենզելը ընտրվել են Կնքամայր Փերու և Խորթ մոր կերպարների դերակատարման համար։ 2019 թվականի դեկտեմբերի 4-ին Նիկոլաս Գալիցինն ընտրվել է Արքայազնի դերակատարման համար։ 2019 թվականի դեկտեմբերի 11-ին Փիրս Բրոսնանն ընտրվել է Թագավորի կերպարի մարմնավորման համար։ 2020 թվականի հունվարի 9-ին Մեդի Բայլյոն և Շառլոտա Սփենսերն ընտրվել են խորթ քույրերի կերպարները կատարելու համար։

### Նկարահանումներ
Նկարահանումներն սկսվել են 2020 թվականի փետրվարի 13-ին։

## Երաժշտություն
2019 թվականի ապրիլին Կամիլլա Կաբելլոն սկսել է ձայնագրել ֆիլմի սաունդթրեքը։

## Թողարկում
2019 թվականի հունիսին հայտնի է դարձել, որ ֆիլմի թողարկումը կայանալու է 2021 թվականի փետրվարի 5-ին։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2021 ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Անգլերեն ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Երաժշտական ֆիլմեր
Կատեգորիա:Ռոմանտիկ կատակերգություն
Կատեգորիա:Ֆիլմեր որբերի մասին
Կատեգորիա:Pinewood Studios-ում նկարահանված ֆիլմեր
Կատեգորիա:Ֆիլմեր հարսանիքի մասին
Կենսաբժշկական ճարտարագիտություն

[աջից|մինի|410x410փքս| Միզապարկի ուլտրաձայնային պատկեր (սև թիթեռի տեսքով) հիպերպլաստիկ [շագանակագեղձ : Կիրառական և բժշկական գիտությունների միասնական աշխատանքի օրինակ: ]]
**Կենսաբժշկական ճարտարագիտությունը** (**ԿԲՃ**) կամ **բժշկական ճարտարագիտությունը**` ճարտարագիտական սկզբունքների և դիզայնի կոնցեպտների կիրառումն է բժշկության և կենսաբանության ոլորտում, առողջապահական նպատակներով (օրինակ՝ ախտորոշում կամ բուժում)։ Այս ոլորտը նպատակ ունի փակել ճարտարագիտության և բժշկության միջև եղած անջրպետը՝ համատեղելով ճարտարագիտության խնդիրների լուծման հմտությունները, բժշկական և կենսաբանական գիտությունների հետ՝ առողջապահությունն առաջ տանելու նպատակով, ներառյալ ախտորոշումը, մոնիտորինգը և թերապիան։ Կենսաբժշկական ճարտարագետի լիազորությունների շրջանակում կարող է նաև ընդգրկված լինել բժշկական սարքավորումների ընթացիկ կառավարումը և սպասարկումը հիվանդանոցներում ՝ պահպանելով արդյունաբերության համապատասխան չափանիշները։ Սա իր մեջ ներառում է բժշկական սարքավորումների գնումները, առօրյա փորձարկումը և սպասարկումը, որը հիվանդանոցներում կատարում է մասնագետ այլ կերպ հայտնի որպես կենսաբժշկական սարքավորումների տեխնիկ (Biomedical Equipment Technician (BMET)) կամ որպես կլինիկական ճարտարագետ։

Կենսաբժշկական ճարտարագիտությունը վերջերս հանդես է գալիս որպես առանձին ուսում ի տարբերություն ճարտարագիտության շատ այլ ոլորտների։ Նման էվոլյուցիան տարածված է երբ նոր ոլորտը անցում է կատարում արդեն իսկ կայացած ոլորտների միջդիսցիպլինար մասնագիտացում լինելուց, դեպի ինքնին ոլորտ կամ մասնագիտացում։ Կենսաբժշկական ճարտարագիտության ոլորտում աշխատանքի մեծ մասը բաղկացած է հետազոտությունից և մշակումից, իր մեջ ներառելով լայն ենթաոլորտներ (տես ստորև)։ Կենսաբժշկական ճարտարագիտության ստեղծած հայտնի հավելվածներից են կենսահամատեղելի պրոթեզները, տարբեր ախտորոշիչ և թերապևտիկ բժշկական սարքերը, սկսած կլինիկական սարքավորումներից մինչև միկրո-իմպլանտներ, ընդհանուր ախտորոշիչ սարքավորումները, ինչպիսիք են ՄՌՇ֊ը և ԷՍԳ֊ը, ռեգեներատիվ հյուսվածքների աճը և դեղանյութերը։

## Ծանոթագրություններ

Կատեգորիա:Կենսաբանական ճարտարագիտություն
Մամիկոն Գինովյան

**Մամիկոն Սմբատի Գինովյան** (), հայ մաթեմատիկոս։ Ֆիզիկա-մաթեմատիկական գիտությունների դոկտոր (1999), պրոֆեսոր։ Հայաստանի գիտությունների ազգային ակադեմիայի մաթեմատիկայի ինստիտուտի ակադեմիկոս։

## Կենսագրություն
Մամիկոն Գինովյանը ծնվել է 1955 թվականի մայիսի 15-ին, Տավուշի մարզի Նավուր գյուղում։ 1977 թվականին ավարտել է Երևանի պետական համալսարանը։ 1977 թվականից աշխատում է ՀՀ գիտությունների ազգային ակադեմիայի Մաթեմատիկայի ինստիտուտում, 1981-1986 թվականներին եղել է կրտսեր գիտաշխատող, 1986 թվականից 1993 թվականներին` ՀՀ ԳԱ մաթեմատիկայի ինստիտուտի ավագ գիտաշխատող, 1993 թվականից՝ փոխտնօրեն։ 2000 թվականի վերջին - 2001 թվականի սկզբին նա հրավիրվել է Հյուսիսարևելյան համալսարան (Բոստոն, ԱՄՆ), որպես դասախոս։

Աշխատանքները վերաբերում են պատահական շարժընթացների և ժամանակային շարքերի վիճակագրության, ստացիոնար շարժընթացների գծային գուշակումների, Տյոպյիցի տիպի օպերատորների և դետերմինանտների տեսություններին, ստացիոնար շարժընթացներից քառակուսային ձևերի և ֆունկցիաների բաշխումների նկարագրմանը (սահմանային թեորեմներ)։

## Անդամակցություն
* Հայաստանի մաթեմատիկոսների միության անդամ
* Միացյալ Նահանգների մաթեմատիկայի միության անդամ

## Երկեր
* M. S. Ginovyan, Asymptotically Efficient Nonparametric Estimation of Nonlinear Spectral Functionals, 2003.
* M. S. Ginovyan and A. A. Sahakyan, On the Central Limit Theorem for Toeplitz Quadratic Forms of Stationary Sequences, 2005.
* M. S. Ginovyan and A. A. Sahakyan, Limit Theorems for Toeplitz Quadratic Functionals of Continuous-time Stationary Processes, 2007.
* Mamikon S. Ginovyan and Levon V. Mikaelyan, Prediction Error for Continuous-Time Stationary Processes with Singular Spectral Densities, 2009
* Trace approximations of products of truncated Toeplitz operators, Теория вероятн. и ее примен., 56:1 (2011)
* О центральной предельной теореме для тёплицевых квадратичных форм от стационарных последовательностей, Теория вероятн. и ее примен., 49:4 (2004)
* Непараметрический статистический анализ стационарных гауссовских процессов. Doctor of Sciences thesis, Ереванский государственный университет (1999)
* Об оценке значения линейного функционала от спектральной плотности гауссовского стационарного процесса, Теория вероятн. и ее примен., 33:4 (1988)
* Асимптотически эффективное непараметрическое оценивание функционалов от спектральной плотности, имеющей нули, Теория вероятн. и ее примен., 33:2 (1988)
* Локальная асимптотическая нормальность семейств гауссовских распределений, Зап. научн. сем. ЛОМИ, 136 (1984)
* Асимптотическое поведение логарифма функции правдоподобия при наличии полиномиальных нулей спектральной плотности, Зап. научн. сем. ЛОМИ, 108 (1981)
* Асимптотическое поведение теплицева определителя, Зап. научн. сем. ЛОМИ, 97 (1980)

## Ծանոթագրություններ

Կատեգորիա:Հայ մաթեմատիկոսներ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:ԵՊՀ շրջանավարտներ
Կատեգորիա:Հայ պրոֆեսորներ
Թայրաջիմա

**Թայրաջիմա** (ճապ.՝ 平島), Տոկարայի կղզիներից մեկը, Ճապոնիայի Կագոսիմա պրեֆեկտուրային պատկանող Սացունան կղզիների ենթախումբը։ 2,08 քառ. կմ մակերեսով այս կղզում ապրում է 79 մարդ։ Կղզի կարելի է հասնել միայն նավով, քանի որ այն չունի օդանավակայան. կա լաստանավային ծառայություն՝ շաբաթական երկու անգամ, Կագոշիմա քաղաքի վրայով։ Ճամփորդությունը տևում է 9 ժամ։ Կղզիաբնակները հիմնականում զբաղվում են ձկնորսությամբ և սեզոնային զբոսաշրջությամբ։

## Աշխարհագրություն
Թայրաջիման գտնվում է Նականոշիմայից 32 կիլոմետր հարավ-արևմուտք և երկրորդ ամենափոքր բնակեցված կղզին կղզեխմբում։ Կղզին ունի մոտ 2,08 կմ տարածք՝ 1,5 կմ լայնությամբ և 1,0 կմ երկարությամբ։ Կղզու ամենաբարձր կետը ծովի մակարդակից 242,9 մետր է։ Անձրևոտ եղամակի մայիսից մինչև սեպտեմբեր դրա կլիման մերձարևադարձային է։ Կղզին ունի բազմաթիվ օնսեններ։

## Պատմություն
Տեղական բանահյուսության համաձայն, կղզին Հեյկեի պարտված կլանի ապաստաններից մեկն էր այն բանից հետո, երբ նրանք պարտվեցին Մինամոտոյի կլանից՝ Գենփեի պատերազմում։

Մինչև 1624 թվականը, կղզին Ռյուկյու թագավորության մի մասն էր։ Էդոյի ժամանակաշրջանի ընթացքում, Տակարաջիման Սացումա Դոմենի մի մասն էր և կառավարվում էր որպես Կավաբեի շրջանի մի մաս։

1896 թվականին կղզին հանձնվել է Օշիմայի շրջանի վերահսկողությանը և 1911 թվականից կազմում էր Տոշիմա գյուղի մի մասը։

1946-1952 թթ. կղզին գտնվում էր Միացյալ Նահանգների կառավարման ներքո՝ Ռյուկյու հյուսիսային կղզիների ժամանակավոր կառավարության կազմում։

## Ծանոթագրություններ

* National Geospatial Intelligence Agency (NGIA). *Prostar Sailing Directions 2005 Japan Enroute*. Prostar Publications (2005). 

## Արտաքին հղումներ

* Official home page
Ռուբեն Բաղրամյան

**Ռուբեն Հարությունի Բաղրամյան** (), հայ լեզվաբան։ Բանասիրական գիտությունների դոկտոր (1969), պրոֆեսոր (1970):

## Կենսագրություն
Ռուբեն Բաղրամյանը ծնվել է 1920 թվականի ապրիլի 28-ին Լեռնային Ջագիրում (Ադրբեջանի Շամխորի շրջան)։ 1957-1969 թվականներին եղել է ՀԽՍՀ գիտությունների ազգային ակադեմիայի Լեզվի ինստիտուտի բարբառագիտության բաժնի վարիչ, 1964 թվականից՝ Երևանի Խաչատուր Աբովյանի անվան մանկավարժական ինստիտուտի դասախոս։

Աշխատությունները վերաբերում են հայ բարբառներին և խոսվածքներին («Աշակերտների բարբառային սխալները և դրանց վերացման միջոցները», 1954, «Դերսիմի բարբառային քարտեզը», 1960, «Կռզենի բարբառը», 1961, «Հայերեն բարբառներ, Սևանա լճի ավազանի խոսվածքները», 1972):
Կազմել է ադրբեջաներեն-հայերեն բառարան (1987):

## Երկեր
* Հնչյունաբանության և բառակազմության ուսուցումը 5-րդ դասարանում։ Դպրոցների գիտա - հետազոտական ինստիտուտ, Երևան, ՀՍՍՌ պետական հեռակա մանկավարժական ինստիտուտի հրատարակություն, 1953։
* Հայոց լեզվի դասավանդման փորձից։ Դպրոցների գիտա-հետազոտական ինստիտուտ, Երևան, ՀՍՍՌ Պետ. հեռակա մանկավարժական ինստիտուտի հրատ., 1953:
* Աշակերտների բարբառային սխալները և դրանց վերացման միջոցները։ Լուսավորության մինիստրություն, Երևան, Ա. հ., 1954:
* Ծրագրեր հայոց լեզվի։ Տարրական, յոթնամյա և միջնակարգ դպրոցների համար։ Նախագիծ քննարկման համար, Լուսավորության մինիստրություն, դպրոցների գիտա-հետազոտական ինստիտուտ, Երևան, Ա. հ., 1954:
* Հայոց լեզվի մեթոդիկա։ Ձեռնարկ 1-4-րդ դասարանների ուսուցիչների և մանկավարժական ուսումնարանների ուսանողների համար, Երևան, Հայպետհրատ, 1955։
* Հայերենի ուղղագրությունը և նրա ուսուցման հարցերը։ (Ձեռնարկ ուսուցիչների համար), Երևա, Հայպետհրատ, 1957։
* Դերսիմի բարբառային քարտեզը։ Բաղրամյան Ռուբեն Հարությունի, Լեզվի ինստիտուտ, Երևան, ԳԱԱ հրատարակություն, 1960։
* Կռզենի բարբառը։ Լեզվի ինստիտուտ, Երևան, Ա. հ., 1961:
* Շամախիի բարբառը։ Երևան, ԵՊՀ հրատարակություն, 1964։
* Հայերեն բարբառներ։ Սևանա լճի ավազանի խոսվածքները, ՀԽՍՀ բարձրագույն և միջնակարգ մասնագիտական կրթության նախարարություն, Խ. Աբովյանի անվան հայկական պետական մանկավարժական ինստիտուտ, Երևան, Ա. հ., 1972:
* Հայ-ադրբեջաներեն բառարան։ Երևան, Լույս, 1978 (համահեղինակ)։
* Ստուգողական աշխատանք հայոց լեզվից։ (Մեթոդական ցուցումներ), Խ. Աբովյանի անվան հայկական պետական մանկավարժական ինստիտուտ, Երևան, ՀԽՍՀ Լուսավորության մինիստրություն, 1985։
* Ադրբեջաներեն-հայերեն բառարան։ Բաղրամյան Ռուբեն Հարությունի, Երևան, Հայաստան, 1987։
* Հայերենի ուղղագրությունը։ Ուսումնական ձեռնարկ մանկավարժական բուհերի ուսանողների համար, Երևան, Ա. հ., 1989:
* Գրաճանաչության Մեսրոպ Մաշտոցի մեթոդը։ Ուսումնական ձեռնարկ, Երևան, Ա. հ., 1989:
* Ուղղագրական-ուղղախոսական բառագրքույկ։ Բուհերի ուսանողների և նախապատրաստական բաժանմունքների ունկնդիրների համար, Երևան, Մեղապարտ, 1991։

## Ծանոթագրություններ

Կատեգորիա:Հայ լեզվաբաններ
Կատեգորիա:Բանասիրական գիտությունների դոկտորներ
Կատեգորիա:Հայ պրոֆեսորներ
Լևոն Գրիգորյան (իրավաբան)

**Լևոն Արմենակի Գրիգորյան** (), հայ իրավաբան։ Իրավաբանական գիտությունների դոկտոր (1971), պրոֆեսոր (1973):

## Կենսագրություն
Լևոն Գրիգորյանը ծնվել է 1929 թվականի մայիսի 31-ին, Երևանում։ 1951 թվականին ավարտել է Մոսկվայի իրավաբանական ինստիտուտը։ 1951-1954 թվականներին սովորել է Համախորհրդային իրավաբանական գիտությունների ինստիտուտի ասպիրանտուրայում «պետական իրավունք» մասնագիտությամբ։ 1955 թվականի հուլիս - 1957 թվականի սեպտեմբերին եղել է Համախորհրդային իրավաբանական հեռակա ինստիտուտի Ռոստովի մասնաճյուղի պետական իրավունքի ամբիոնի դոցենտ, 1960 թվականից՝ ԽՍՀՄ Ազգային անվտանգության կոմիտեի Բարձրագույն դպրոցի դասախոս, դոցենտ, պետական և միջազգային իրավունքի ամբիոնի պրոֆեսոր։ 1972 թվականից եղել է ընդհանուր իրավական կարգապահության ամբիոնի պրոֆեսոր, 1978-1983 թվականներին՝ ԽՍՀՄ ներքին գործերի նախարարության ակադեմիայի կառավարման հիմնախնդիրների վարչության գիտական կենտրոնի պետ, 1983 թվականից՝ պետության և իրավունքի ամբիոնի պրոֆեսոր, ներքին ծառայության գնդապետ։

Աշխատությունները վերաբերում են պետական իրավունքի խնդիրներին։ Հրատարակել է ավելի քան 200 գիտական աշխատանք, այդ թվում մենագրություններ, դասագրքեր, բրոշյուրներ, հոդվածներ և այլն։

Գրիգորյանի աշխատանքները հրատարակվել են տարբեր լեզուներով։

## Պարգևներ
* Աշխատանքային արիության մեդալ։

## Երկեր
* Советы - органы власти и народного самоуправления, М., 1965.
* Советское государственное право, М., 1971.
* Народавластие в СССР, М., 1972.
* 60 лет советской государственности, М., 1977.
* ОВД в политической системе социалистического государства, М., 1987.
* Развитие социалистической демократии на современном этапе, М., 1988.

## Ծանոթագրություններ

Կատեգորիա:Իրավաբանական գիտությունների դոկտորներ
Կատեգորիա:Հայ իրավաբաններ
Կատեգորիա:Հայ պրոֆեսորներ
Իտալիայի տնտեսություն

Իտալիան զարգացած ինդուստրիալ-ագրարային պետություն է։ Արժույթը 2002 թվականից եվրոն է։ Իտալիան տնտեսության մեծությամբ եվրագոտում երրորդն է։ Երկրի տնտեսության համար ավանդաբար բնորոշ են եկամուտների մակարդակի և տնտեսական մասնագիտացման մեծ տարածաշրջանային տարբերությունները։ Երկրի հյուսիսում արդյունաբերական զարգացած ինդուստրիալ և հետինդուստրիալ օջախներին բարձր համամասնությամբ ստվերային տնտեսությամբ դիմակայում է հետամնաց ճգնաժամային հարավը։

2008 թվականի համաշխարհային ֆինանսական ճգնաժամից հետո երկիրը մտել է երկարաժամկետ ռեցեսիայի մեջ, որը բնորոշվում էր արտաքին պարտքի աճով, գործազրկության մինչև ռեկորդային հասնող բարձրացմամբ, արտադրության և այլ գործարար ակտիվության անկմամբ։ Երկրի համար կարևոր խնդիրներից է նաև ներգաղթի հաշվին բնակչության արագ աճը, որը 2000-ական թվականներին մի քանի անգամ գերազանցել է ՀՆԱ-ի աճման տեմպերը։

## Վիճակագրություն
Աղյուսակում ներկայացված է 1980-2018 թվականների Իտալիայի հիմնական տնտեսական ցուցիշները՝

## Ծանոթագրություններ

## Արտաքին հղումներ
* Italian National Institute of Statistic (ISTAT) 
* Italy - OECD  
* Italy profile at The World Bank
* The leading international footwear exhibition (MICAM) 

Կատեգորիա:Իտալիայի տնտեսություն
Գիրինգ (Նեբրասկա)

**Գիրինգ** (), Սքոտս Բլաֆ շրջանում տեղակայված քաղաք (ԱՄՆ Նեբրասկա նահանգ)։ Բնակչությունն ըստ 2000 թվականի մարդահամարի վիճակագրական տվյալների` 7751 մարդ։ Գիրինգը համարվում է Սքոտս Բլաֆ շրջանի շրջկենտրոնը։

## Աշխարհագրություն
Ըստ ԱՄՆ բնակչության մարդահամարի բյուրոյի տվյալների քաղաքն ընդհանուր մակերեսը կազմում է 9,58 կմ², բնակավայրի սահմանին ջրային ռեսուրսներ չկան։

*Գիրինգ քաղաքը* գտնվում է ծովի մակարդակից 1192 մետր բարձրության վրա։

## Ժողովրդագրություն
2000 թվականի մարդահամարի տվյալներով *Գիրինգում* ապրում էր 7751 մարդ, 2170 ընտանիք, հաշվվում էր 3173 ընտանեկան տնտեսություն և 3332 բնակելի տուն։ Բնակչության միջին խտությունը կազմում էր 798,4 մարդ մեկ քառակուսի կիլոմետրում։ Ըստ մարդահամարի տվյալների` բնակչության ռասսայական կազմը տեղաբաշխվել էր հետևյալ կերպ. 91,48 % սպիտակամորթներ, 0,13 % սևամորթներ կամ աֆրոամերիկացիներ, 1,14 % տեղաբնիկ ամերիկացիներ, 0,25 % ասիացիներ, 0,04 % ներգաղթյալներ խաղաղօվկիանոսյան կղզիներից, 1,41 % խառը ռասաների, 5,56 %՝ այլ ազգությունների ներկայացուցիչներ։ Իսպանախոսները կազմում էին քաղաքի բոլոր բնակիչների 13,40 %-ը։

3173 տնային տնտեսություններից 31,4 %-ում դաստիարակում էին անչափահաս երեխաների․ 55,3 %-ը միասին ապրող ամուսնական զույգեր էին, 10,4 %-ում կանայք ապրում էին առանց ամուսինների, 31,6 %-ը ընտանիք չունեին։ Մարդահամարի պահին միայնակ էր ապրում ընտանիքների 28,5 %-ը, ընդ որում 14,9 %-ը կազմում են միայնակ ծեր մարդիկ (65 տարեկան և բարձր)։ Միջինում տնային տնտեսությունները վարում էր 2,39 մարդ, իսկ ընտանիքը՝ միջինում 2,93 մարդ։

Քաղաքի բնակչությունը ըստ տարիքային կազմի՝ ըստ 2000 թվականի մարդահամարի տվյալների, տեղաբաշխվել է հետևյալ կերպ․ 24,6 %՝ 18 տարեկանից ցածր բնակիչներ, 8,1 %՝ 18-24 տարեկան, 25,0 %՝ 25-44 տարեկան, 23,8 %՝ 45-64 տարեկան և 18,6 %՝ 65 տարեկան և բարձր։ Բնակչության միջին տարիքը կազմում էր 40 տարեկան։ Յուրաքանչյուր 100 կնոջ բաժին էր ընկնում 87,9 տղամարդ, ընդ որում 100 չափահաս կնոջ բաժին էր ընկնում նույն տարիքի 85,1 տղամարդ։

Քաղաքում մեկ տնային տնտեսության միջին եկամուտը գնահատվում էր 35&nbsp;185 $, ընտանիքի միջին եկամուտը՝ 42&nbsp;378 $։ Ընդ որում տղամարդկանց տարեկան միջին եկամուտը կազմում էր 32&nbsp;750 ԱՄՆ դոլար, ի տարբերություն կանանց 22 026 դոլարի։ Քաղաքում բնակչության մեկ շնչի եկամուտը կազմում էր տարեկան 18&nbsp;775 ԱՄՆ դոլար։ Շրջանի ընտանիքների ամբողջ թվի 5,9 %-ը և բնակչության ամբողջ թվի 7,8 %-ը մարդահամարի պահին գտնվում էր աղքատության շեմին, ընդ որում նրանցից 8,3 %-ը անչափահաս էին և 7,4 %-ը` 65 տարեկան և ավելի։

## Քույր քաղաքներ
*  Բամիան, Աֆղանստան

## Ծանոթագրություններ

Կատեգորիա:1887 թվականին հիմնադրված բնակավայրեր
Կատեգորիա:Նեբրասկայի քաղաքներ
Նոր պապը

**«Նոր պապը»** (), դրամատիկ հեռուստասերիալ, որի ռեժիսորը Պաոլո Սորրենտինոն է։ Գլխավոր դերերում հանդես են եկել Ջուդ Լոուն և Ջոն Մալկովիչը։ «Նոր պապը» համարվում է 2016 թվականին թողարկված «Երիտասարդ պապը» հեռուստասերիալի շարունակությունը։ Հեռուստասերիալը բաղկացած է 9 սերիայից։

Հեռուստասերիալի պրեմիերան տեղի է ունեցել 2020 թվականի փետրվարի 10-ին իտալական Sky Atlantic հեռուստաալիքով և հունվարի 13-ին HBO և Canal+ հեռուստաալիքներով։

## Դերերում
### Հիմնական կազմ
* Ջուդ Լոու՝ **Պիոս XIII**
* Ջոն Մալկովիչ՝ **Հովհաննես Պողոս III**
* Սիլվիո Օրլանդո՝ **Անժելո Վոյելո**
* Սեսիլ դը Ֆրանս՝ **Սոֆիա Դյուբա**
* Խավիեր Կամարա՝ **Բեռնարդո Ալոնսո Գուտերես**
* Լյուդիվին Սանիե՝ **Էսթեր Օբրի**
* Մաուրիցիո Լոմբարդի՝ **Մարիո Ասենտե**
* Մարկ Իվանիր՝ **Բաուեր**
* Հենրի Գուդմեն՝ **Դենի**
* Մասիմո Գինի՝ **Սպալետա**
* Ուլրիխ Տոմսեն՝ **բժիշկ Հելմեր Լինդերգարդ**
* Մարչելո Ռոմոլո` **Ֆրանցիսկ II**

## Արտադրություն
Հեռուստասերիալի նկարահանումները սկսվել են 2018 թվականի վերջին Իտալիայում։ 2018 թվականի նոյեմբերին նկարահանումները տեղի են ունեցել Վատիկանում՝ Սուրբ Պետրոսի տաճարում։ 2019 թվականի հունվարին և փետրվարին նկարահանման գործընթացում ներգրավված էր Միլան քաղաքը։ Նկարահանող խումբը 2019 թվականի հունվարին և ապրիլին Վենետիկ է այցելել։ 2019 թվականի մարտին սերիալի անձնակազմը Հռոմ է վերադարձել, որպեսզի նկարահանումներ կատարի Սուրբ Պետրոսի հրապարակում։ Պարող միանձնուհիների մասնակցությամբ սերիալի օփենինգը նկարահանվել է Վենետիկում գտնվող Սան Ջորջիո-Մաջորե կղզու Սան Ջորջիո վանքում։

## Մարքեթինգ
Հեռուստասերիալի առաջին պաշտոնական թիզերը ցուցադրվել է 2019 թվականի օգոստոսի 28-ին։ Նոյեմբերի 3-ին ևս մեկ թիզեր է ցուցադրվել։ Ամբողջական թրեյլերը ցուցադրվել է 2019 թվականի դեկտեմբերի 10-ին։

## Ցուցադրություն
Հեռուստասերիալի համաշխարհային պրեմիերան տեղի է ունեցել 2019 թվականի սեպտեմբերի 1-ին Վենետիկի 76-րդ կինոփառատոնի շրջանակներում, որի ժամանակ ցուցադրվել են երկրորդ և յոթերորդ սերիաները։ Հեռուստաալիքներում սերիալը ցուցադրվել է 2020 թվականի հունվարի 10-ին իտալական Sky Atlantic ալիքով և հունվարի 13-ին HBO և Canal+ ալիքներով։

## Քննադատություն
«Նոր պապը» կինոքննադատների կողմից արժանացել է դրական գնահատականների։ Rotten Tomatoes կայքում սերիալի վարկանիշը կազմում է 88 %: Metacritic կայքում սերիալը հավաքել է 100-ից 63 միավոր, որը հիմնվել է 12 կարծիքների վրա։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2020 հեռուստասերիալներ
Կատեգորիա:HBO-ի բնօրինակ ծրագրեր
Կատեգորիա:Ամերիկյան դրամա հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Բրիտանական դրամա հեռուստասերիալներ
Օսթին Աբրամս

**Օսթին Նոահ Աբրամս** (, ),  ամերիկացի դերասան։ Առավել հայտնի է «Քայլող մեռյալները» (2015-2016) հեռուստասերիալի հինգերորդ և վեցերորդ եթերաշրջաններում մարմնավորած դերով։ Նաև «Էյֆորիա» (2019) հեռուստասերիալի դերով։

## Անձնական կյանք
Աբրամսը ծնվել է Փենսիլվանիա նահանգում և մեծացել է Ֆլորիդայի Սարասոտա քաղաքումAbrams, Լորի և Բրեդլի Աբրամսների ընտանիքում, որոնք բժիշկ են։ Աբրամսը ունի հրեական ծագում։

## Կարիերա
2011 թվականին Օսթինն առաջին անգամ հայտնվել է Էրնի Բարբարաշի «Սպանել ըստ չվացուցակի» լիամետրաժ ֆիլմում՝ Քյուբա Գուդինգ Կրտսերի, Նիլ ՄակԴոնաֆի և Նիկի Էյքոքսի մասնակցությամբ։ Օսթինը առավել հայտնի է նրանով, որ մարմնավորել է Ռոն Անդերսոնի դերը «Քայլող մեռյալները» սերիալում, AMC-ի հինգերորդ և վեցերորդ եթերաշրջաններում։ 2017 թվականին նա նկարահանվել է Կայլ Վիլամովսկու «Բոլոր ամառները վերջանում են» ֆիլմում, մարմնավորելով 16-ամյա Հանթեր Գորսկու դերը, որը քիչ ուշադրություն է դարձնում իր լավագույն ընկեր Կոնրադի (Թայ Շերիդան) առաջին սիրուն (Քեյթլին Դևր) առաջին սիրուն։

## Ծանոթագրություն

## Արտաքին հղումներ
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Դերասաններ այբբենական կարգով
Սելիա Սանչես Մանդուլեյ

մինի|Սանչեսը Ֆիդել Կաստրոյի հետ

**Սելիա Սանչես Մանդուլեյ** (, ), կուբացի հեղափոխական։ Երկար տարիներ սերտ հարաբերություններ է ունեցել Ֆիդել Կաստրոյի հետ, ում հետ էլ սիրային կապի մեջ է եղել։

## Կենսագրություն
Ծնվել է 1920 թվականի մայիսի 9–ին՝ բժշկի ընտանիքում։ Ավարտել է Հավանայի համալսարանը։ 1950–ական թվականների սկզբից քաղաքական պայքարի մեջ է մտել Ֆուլխենսիո Բատիստայի ռեժիմի դեմ, եղել է Մանսանիլո քաղաքի հուլիսի 26 շարժման հիմնադիրը։ 1957 թվականի մարտի 19 –ին մտել է Ապստամբական բանակի կազմի մեջ, մասնակցել Ուվերոյի զորանոցի հարձակմանը։ Օրյենտեի նահանգում մի խումբ հեղափոխականների հետ՝ Ֆ. Կաստրոյի ղեկավարությամբ, անցել է վերապատրաստում։ Այնուհետև ֆրանկ Պաիսի հետ կազմակերպում է առաջին զորացումը, որն ուղարկվում է պարտիզանների մոտ՝ Սիերա Մաեստրա։ Մարտնչել է Սիերա–Մաեստրայի լեռներում, կատարել է կապավորի գործառույթներ, եղել է Ապստամբական բանակի գլխավոր շտաբի քարտուղար։
մինի|Կուբայի երախտագիտության խորհրդանիշ Սելիա Սանչես Մանդուլին: Ստեղծվել է նրա մահվանից 10 տարի հետո
Կուբայական հեղափոխությունից հետո աշխատել է Կուբայի նախարարների խորհրդի նախագահության քարտուղարությունում, Կուբայի Պետական խորհրդի կառույցներում։ Կուբայի Կոմունիստական կուսակցության կենտրոնական կոմիտեի անդամ է։ 1980 թվականին մահացել է թոքի քաղցկեղից։

## Հիշատակ

* Սանտյագո դե Կուբայի տեքստիլ կոմբինատը կոչվել է Սելիա Սանչես Մանդուլեյի անունով։
* 1990 թվականին Սելիա Սանչեսը Մանսանիլոյում տեղադրել է մոնումենտ։

## Ծանոթագրություններ

## Գրականություն

* Celia Sanchez en ECURED
* *[[:ru:Че Гевара Э.|Че Гевара Э.]]* Կուբայում հեղափոխական պատերազմի դրվագներ։Эпизоды революционной войны на Кубе

Կատեգորիա:Կուբացի հեղափոխականներ
Կատեգորիա:Կանայք պատերազմում
Կատեգորիա:Թոքի քաղցկեղից մահացածներ
Կատեգորիա:Հոկտեմբերյան հեղափոխության շքանշանով պարգևատրվածներ
Լռության ձայնը

**«Լռության ձայնը»** (), ամերիկյան անկախ ֆիլմ, ռեժիսոր Մայքլ Տիբուրսկու առաջին լիամետրաժ աշխատանքը։ Պրեմիերան կայացել է «Սանդենս» կինոփառատոնում 2019 թվականին։ Գլխավոր դերում նկարահանվել է Փիթեր Սարսգաարդը։

## Սյուժե
Ֆիլմի իրադարձությունները տեղի են ունենում Մանհեթենում։ Գլխավոր հերոս Փիթերն աշխատում է որպես «տների կարգավորիչ». նա տների ներսի ձայնն այնպես է կարգավորում, որ իր հաճախորդները զերծ մնան գլխացավերից և այլ տհաճ զգացողություններից։ Փիթերի հերթական հաճախորդն է դառնում Էլեն անունով մի կին, որը վերջերս է տեղափոխվել Նյու Յորք և տառապում է խրոնիկական հոգնածության համախտանիշից։

## Դերերում
*Փիթեր Սարսգաարդ — Փիթեր Լյուցիան
*Ռաշիդա Ջոնս — Էլեն Չեյզեն
*Թոնի Ռևոլորի — Սամուել Դիազ
*Քեյթ Լին Շեյլ — Նենսի
*Ալեքս Կարպովսկի — Լենդոն
*Օսթին Պենդլթոն — Ռոբերտ Ֆեյնուեյ

## Ֆիլմի թողարկում
2019 թվականի ապրիլին IFC Films կինոընկերությունը ձեռք է բերել ֆիլմի տարածման իրավունքը։ Թողարկվել է 2019 թվականի սեպտեմբերի 13-ին։

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2019 դրամա ֆիլմեր
Կատեգորիա:2019 ֆիլմեր
Կատեգորիա:IFC Films ստուդիայի ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Սեզար Սանչես

**Սեզար Սանչես Դոմինգես** (, ), իսպանացի ֆուտբոլիստ, դարպասապահ։

## Կարիերա
### Ակումբային
Սեզար Սանչեսն իր կարիերան սկսել է «Ռեալ Վալյադոլիդ» ակումբում, որտեղ հանդես է եկել մինչև 2000 թվականը։ Իսպանացի դարպասապահի հաջորդ ակումբը դարձել է Մադրիդի «Ռեալը», որտեղ նա անցկացրել է 5 տարի և 2002 թվականի դարձել է Չեմպիոնների լիգայի ոսկե մեդալակիր։ Նա հիմնական կազմում խաղադաշտ դուրս է եկել գավաթի խաղարկության եզրափակիչ խաղում՝ ընդդեմ Լևերկուզենի «Բայեռի»։ 2005 թվականին տեղափոխվել է իսպանական մեկ այլ ակումբ՝ «Ռեալ Սարագոսա», որտեղ անցկացրել է ավելի քան 100 խաղ՝ հանդես գալով հիմնակա կազմում։ 2008 թվականին Սեզարը տեղափոխվել է մեկ այլ ակումբ՝ «Տոտենհեմ», որտեղ եղել է պահեստային դարպասապահ։ 2008 թվականին նա ակումբի կազմում անցկացրել է մեկ խաղ՝ դուրս գալով փոխարինման Լիգայի գավաթի խաղարկության՝ «Լիվերպուլի» դեմ խաղում այն բանից հետո, երբ Գոմեսը վնասվածքի պատճառով պատգարակով դուրս է տարվել խաղադաշտից։ 2019 թվականի հունվարին Սեզար Սանչեսը պայմանագիր է կնքել «Վալենսիայի» հետ։

## Հավաքականում
Իսպանիայի հավաքականի կազմում Սեզարն անցկացրել է մեկ խաղ 2000 թվականին ընդդեմ Գերմանիայի հավաքականի, որտեղ գերմանացիները հաղթել են 4:1 հաշվով։

## Ելույթների վիճակագրություն
### Ակումբային կարիերա

## Ձեռքբերումներ
**Ռեալ Մադրիդ**
*Չեմպիոնների լիգայի հաղթող – 2001/2002

**Վալենսիա**
*Իսպանիայի առաջնությունում երրորդ տեղը – 2009/10

## Ծանոթագրություններ

## Արտաքին հղումներ
* 
* 

Կատեգորիա:Անգլիայի լեգեոներ ֆուտբոլիստներ
Կատեգորիա:Իսպանացի ֆուտբոլային մարզիչներ
Կատեգորիա:Իսպանիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Ռեալ Վալյադոլիդի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Մառախուղ Լոնդոնից

**Մառախուղ Լոնդոնից** (),  կարճամետրաժ նկարված մուլտֆիլմ, որը ռեժիսոր Բորիս Տուզանովիչը նկարահանել է ըստ Իգոր Ֆարբարժևիչի «Փոքրիկ աղվեսիկի հեքիաթները» շարքի համանուն հեքիաթի։

## Սյուժե
Փոքրիկ Աղվեսիկը անտառում գտնում էր խցանված շիշը և որոշում է, որ այնտեղ նստած է ջինը։ Աղվեսիկը դուրս է հանում շշից կափարիչը, որտեղից խիտ մառախուղ է հայտնվում և ծածկում է ամբողջ անտառը, թաքցնելով արևը։ Աղվեսիկը վախենում է և գոռում. «Հե՜յ պապիկ ջին»։ Հանկարծ խրպոտ ձայնը արտասանում է. «Ողջույն»։ Ես ջիննը չեմ։ Ես մառաախուղն եմ Լոնդոնից։ Բայց ես կիրականացնեմ քո սիրելի ցանկությունները։ Ի՞նչ ես դու ուզում»։ Աղվեսիկը շփոթվում է. «Ես չգիտեմ, ես կմտածեմ»։ Մառախուղը Լոնդոնից ուրախանում է սակայն ագռավը. նա սկսում է բարձր կռկռալ և հպարտ պատմում է Անգլիայի մասին, Բիգ-Բենի մասին, և որ մեքենան անգլերենով քար։ Վերջապես նա անհետանոււմ է մառախուղից, իսկ Աղվեսիկը հասկանում է. ամենից շատ նա արև է ուզում և այդ ասում է մառախուղին։ Մառախուղը պատասխանում է, որ կարոտում է Լոնդոնին և թռչում է, նվեր թողնելով թեթև վերարկու։ Հայտնվում է արևը, ամբողջը նույնն է դառնում։ Դժգոհ հայտնվում է սակայն ագռավը, բայց Աղվեսիկը նվիրում է իր թեթև վերարկուն, և նա միանգամից հանգստանում է։ Աղվեսիկը վազում է տուն։

## Հեղինակներ

* Հեղինակները ներկայացվել են ըստ մուլտֆիլմի լուսագրերի։

## Տես նաև
Փքրիկ աղվեսիկը՝ մուլտիպլիկացիոն շարքի գլխավոր հերոսն է։
1989 ` Հեքիաթ ծեր արձաքանի մասին
1990` Գետնամորու անձրև
1994` Լուսնի ուղին

## Ծանոթագրություններ

## Գրականություն

(Содержание: 20 сказок о Лисёнке. Цветные иллюстрации)

## Արտաքին հղումներ
* 

Կատեգորիա:1992 մուլտֆիլմեր
Կատեգորիա:Ռուսական մուլտֆիլմեր
Պեորիա (Իլինոյս)

**Պեորիա** (), քաղաք ԱՄՆ-ի հյուսիսում, մեծությամբ վեցերորդ քաղաքը Իլինոյս նահանգում։

Քաղաքի մակերեսը կազմում է 120,8 կմ²։ Բնակչությունը՝ 113 546 (2007 թվականի տվյալներով)։

## Պատմություն
Քազաքի տեղում առաջին անգամ բնակչություն հայտնվել է 1680 թվականին։ Դա ֆրանսիացի գաղութատերերի կողմից կառուցված ամրոց է եղել, որը 17-րդ դարի վերջին հրդեհվել է։ Հետագայում (1813 թվականին) դրա տեղում կառուցվել է Կլարկ ամրոցը, որը 1825 թվականին ստացել է Պեորիա պաշտոնական անվանումը։ 1845 թվականին բնակավայրը քաղաքի կարգավիճակ սատացավ։ Ապագա քաղաքի տեղում Ֆրանսիացիների կողմից կառուցված Ֆորտը 1680 թվականին դարձավ եվրոպացիների առաջին բնակավայրը Իլինոյսում։

## Արդյունաբերություն
Պեորիայի առաջին արդյունաբերական ձեռնարկությունը եղել է Ջոն Համլինի ջրաղացը, որ կառուցվել է 1830 թվականին։ 1837 թվականին քաղաքում կառուցվել է առաջին խոշոր խոզաբուծական ֆերման։  Աստիճանաբար քաղաքում հայտնվեցին և զարգացան արդյունաբերության մյուս ուղղությունների ձեռնարկություններ․

* ծածկակառքի, սայլի և վագոնի արտադրություն;
* խեցեգործություն
* պահեստային տնտեսություն
* ձուլման արտադրություն
* շաքարի արտադրություն
* սառույցի արտադրություն
* կահույքի արտադրություն

1925 թվականին հիմնադրվեց «Caterpillar Tractor Co.» ընկերությունը, որը զբաղվում էր բուլդոզեր տեխնիկայի արտադրությամբ։ 1935 թվականին հիմնադրվեց «C.L. Best Tractor Co. »ընկերությունը, որ աշխատում էր նմանատիպ արտադրական պրոֆիլով, ինչ որ նախկինը։ Այս պահին քաղաքի տարածքում է գտնվում «Komatsu America Corporation» ընկերության մասնաճյուղը․ որը զբաղվում է քարհանքային տրասպորտի և բուլդոզերների արտադրությամբ։

## Կլիմա

## Պատկերասրահ

Պատկեր:Kmcpcc18nov08.jpg|Պեորիայի Քաղաքացիական կենտրոնը
Պատկեր:Kmcpia17sept08.jpg|Տեսարան դեպի Պեորիայի քաղաքացիական կենտրոնը, Պեորիայի քաղաքապետարանը և Պեորիայի Զույգ աշտարակները
Պատկեր:Furniture store, Peoria, Illinois LCCN2017706475.tif|Պեորիայի հին կահույքի խանութը, լուսանկարվել է Ջոն Մարգոլիեսի կողմից 1980 թվականին
Պատկեր:McClugage Bridge Peoria-820.JPG|Պեորիայում Իլինոյս գետի վրա երկկողմանի ճարմանդային կամուրջ, որ հայտնի է «McClugage» կամուրջ անունով
Պատկեր:Waterfront in Peoria, Illinois.jpg|Ջրհեղեղ Պեորիայիում, Իլինոյս, մոտ 1909 թ․

կենտրոն|մինի|999x999px|Պեորիայի համայնապատկերը|alt=

## Ծանոթագրություններ

## Արտաքի հղումներ
* Քաղաքի պաշտոնական կայք 
* Heartland Partnership ընկերության կայք, Պեորիայի մի շարք ակտիվ կազմակերպությունների սեփականատեր
* Տեղեկություններ զբոսաշրջիկներ համար
* Տեղեկություն քաղաքի կազմակերպությունների մասին
* Պեորիայի և շրջակա քաղաքների քարտեզ
* Պեորիան 1719-1730թթ․ շրջանում 

Կատեգորիա:1680 թվականին հիմնադրված բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Իլինոյսի քաղաքներ
Dr. Jekyll and Mr. Mouse

**Dr. Jekyll and Mr. Mouse**, «Թոմն ու Ջերին» կարճամետրաժ մուլտֆիլմերի 30-րդ սերիան, որը թողարկվել է 1947 թվականի հունիսի 14 ին։ 1948 թվականին «Օսկար» մրցանակին հավակնողներից էր և առաջադրվել է Օսկար լավագույն անիմացիոն կարճամետրաժ ֆիլմի համար անվանակարգում, սակայն չի ստացել մրցանակը։ Այդպիսով ընդհատվել է այդ անվանակարգում «Թոմն ու Ջերին» մուլտֆիլմերի անընդմեջ 4 անգամ հաղթանակն այս անվանակարգում։

## Սյուժե
Կաթնավաճառը երկու շիշ կաթ է բերում Թոմի և Ջերիի տուն։ Նկուղի պատուհանից Թոմը մի ձեռքով վերցնում է մի շիշ կաթ և վազում է դեպի հյուրասենյակ։ Թոմն ամբողջ շշի պարունակությունը լցնում է իր ամանի մեջ և դատարկ շիշը պահում է։ Երբ Թոմը խմում է կաթը, տեսնում է, որ Ջերին նույնպես վայելում է ըմպելիքը։ Թոմը փորձում է ազատվել Ջերիից, սակայն հաջողության չի հասնում և վերջ ի վերջո գնում է այնպիսի քայլի...

Լաբորատորիայում Թոմն իր կաթի եհտ խառնում է տարբեր քիմիական նյութեր, ինչպիսին օրինակ` նաֆթալին, ամոնիակ և այլն։ Թոմը գդալը ընկղմում է թույնի մեջ, և  վերջույթն ածխանում է։ Թույնի մոտով թռչում էր ճանճը, և երբ նա փորձում է կաթը, միանգամից սատկում է։ Գոհ Թոմն էլիքսիրը տանում է Ջերիի բույնի մոտ և թաքնվում է։ Ջերին խմում է կաթը և Թոմի կարծիքով մահանում է, սակայն մկան հետ ինչ-որ բան է կատարվում և նա տրանսֆորմացվում է և դառնում է գերհզոր։ Հզոր մուկն ահեղ կերպով շարժվում է դեպ Թոմը։ Նա փորձում է կանգնեցնել հրեշին բառարանով և կրակխառնիչով և նույնիսկ թաքնվում է դռան ետևում, հետո` սեյֆում, սակայն ամեն ինչ ապարդյուն էր։ Ջերին, բռնելով Թոմի կրծքավանդակից, խփում է նրան սեյֆի դռանը։

Բայց այդտեղ տրանսֆորմացիան ավարտվում է, և Ջերին նորից դառնում է առաջվանը։ Մուկը նորից է ցանկանում խմել կաթը, սակայն Թոմը չի թողնում։ Բայց Մկնիկը հասցնում է մի կում անել։ Նա էլի դառնում է հզոր, բռնում է Թոմի բեղերից և սկսում է աջ ու ձախ խփել։ Բայց շատ քիչ խմելու պատճառով նրա տրանսֆորմացին ավարտվում է մի քանի վայրկյանից, և Ջերին նորից առաջվանն է դառնում։ Մուկը նորից է վազում ամանի մոտ, սակայն այս անգամ Թոմը տապալում է նրան ոտքով։ Այդպես նրանք հասնում են խոհանոց։ Ջերին փորձում է կանգնեցնել Թոմին, Թոմի պոչը դնելով ջեռոցի մեջ, իսկ դրանից հետո կատվին փակում է սառնարանում։ Մինչ Թոմը ուզում էր դուրս գալ, Ջերին վազում է նկուղ և թուրմ է պատրաստում, ճիշտ է` ուրիշ նյութերով և ավելացնելով կոշիկի սպիտակ կրեմ։ Թոմն ազատվում է և վազելով գնում է նկուղ։ Մուկ փորձում է փախչել, բայց թոմը բռնում է նրան թաթով և պոչը կապում աթոռին, կատուն վերցնում է ամանը և ագահաբար խմում ողջ էլեկսիրը։ Սկզբում նա մեծանում է մի քանի անգամ, բայց 3 վայրկյանից այնքան է փոքրանում, որ նույնիսկ Ջերիից փոքր է դառնում թուրմի սխալ բաղադրության պատճառով։ Ջերին հարվածում է փոքրիկ կատվի դեմքին, ինչ-որ ռեակցիա է կատարվում, և Թոմը դառնում է լուի չափ։ Մուկը օգտվում է այդ առիթից և պատժում է փոքրիկ Թոմին` Թոմի հետևից ամբողջ տնով մեկ ճանճասպանով վազելով։

## Փաստեր
* Սա այն 5 սերիաներից է, որտեղ Ջերին Թոմին ծեծում է։  
* Այս մուլտֆիլմում նախավերջին անգամ է, որ Թոմի թաթերին մշտապես առկա են ճանկերը։
* «Թոմն ու Ջերին» մուլտֆիլմում առաջին անգամ է ցուցադրված մի կերպար (այստեղ` ճանճը), որը մեռնում է էկանին։
* Սա միակ մուլտֆիլմն է, որտեղ Ջերին այդքան շատ խփում է Թոմին։

## Ծանոթագրություններ

## Արտաքին հղումներ
* 
* 

Կատեգորիա:Ամերիկյան ֆիլմեր
Միլան Մարտիչ

**Միլան Մարտիչ** (, ), Սերբական Կրաինա Հանրապետության պետական, քաղաքական և ռազմական գործիչ։ 1994-1995 թվականներին Սերբական Կրաինա Հանրապետության նախագահ։ Սերբական կողմից Հարավսլավիայի փլուզման ակտիվ մասնակիցներից մեկը։ Հաագայի տրիբունալի կողմից դատապարտվել է 35 տարվա ազատազրկման Սերբական Կրաինայում, Խորվաթիայում և Բոսնիա և Հերցեգովինայում ոչ սերբ բնակչության դեմ հետապնդումների և այլ հանցագործությունների մեղադրանքով։

## Կենսագրություն
Միլան Մարտիչն ավարտել է Զագրեբի ոստիկանական ուսումնարանը, աշխատել է Շիբենիկի ոստիկանությունում, ավելի ուշ՝ Կնինում աշխատել է կրտսեր ոստիկանական տեսուչ։ Որոշ ժամանակ անց դարձել է Կնինի ոստիկանական բաժանմունքի պետ։

1990 թվականի ամռանը գլխավորել Է սերբական քաղաքացիական աշխարհազորը, որը ստեղծվել է միլիցիայի բազայի վրա։ 1991 թվականից մինչև 1995 թվականը Սերբական Կրաինայի ղեկավարությունում զբաղեցրել է մի քանի կարևոր պաշտոններ՝ ինչպիսիք են Կրաինա Սերբական ինքնավար մարզի պաշտպանության նախարար, տարածքային պաշտպանության հրամանատարի տեղակալ, ներքին գործերի նախարար և այլն։

Սերբական Կրաինայում 1993 թվականին նախագահական ընտրությունների ժամանակ Մարտիչին սատարել է Սլոբոդան Միլոշևիչը։ Մարտիչն իր թեկնածությունն է առաջադրել Սերբիայի սոցիալիստների կուսակցությունից, որը զգալի ֆինանսական աջակցություն է ստացել Միլոշևիչի Սերբիայի Սոցիալիստական կուսակցությունից։ 1994թվականին ընտրությունների երկրորդ փուլում նա ընտրվել է նախագահ և իշխանության է մնացել ընդհուպ մինչև սերբական Կրաինայի անկումը Փոթորիկ գործողության ընթացքում, որն անցկացնում էր Խորվաթիան 1995 թվականին։

2002 թվականին Մարտիչը հանձնվեց Հաագայի տրիբունալին։ Հաագայի տրիբունալի պաշտոնական մեղադրանքի համաձայն՝ նա նպաստել է էթնիկ զտումների կազմակերպմանը, որոնք ուղղված են եղել Կրաինայի խորվաթների և այլ ոչ Սերբական ժողովուրդների դեմ, որտեղ ոչնչացվել կամ արտաքսվել է գրեթե բոլոր ոչ Սերբական բնակչությունը՝ 78 հազար մարդ։ Սկզբում մեղադրվել է միայն Զագրեբի հրթիռային գնդակոծությունը ղեկավարելու մեջ` ի պատասխան Խորվաթիայի կողմից ձեռնարկված «Կայծակ» գործողության։ Գնդակոծության հետևանքով զոհվել է յոթ քաղաքացիական անձ։ Ավելի ուշ Մարտիչը ելույթ է ունեցել Սերբական հեռուստատեսությամբ և ռադիոյով և խոստովանել, որ արտոնել է գնդակոծությունը։

Միլան Բաբիչը, որը Մարտիչի հետ միասին խորվաթական սերբերի կարևորագույն առաջնորդներից մեկն է, Մարտինիչի դատավարության ժամանակ հայտարարել է, որ Խորվաթիայում պատերազմի ողջ պատասխանատվությունն ընկած է Մարտիչի վրա, որի ղեկավարությունն իրականացվել է Բելգրադից։

Դատարանը մեղավոր է ճանաչել հետապնդումների, սպանությունների, ձերբակալությունների, կտտանքների, դաժան վերաբերմունքի, խաղաղ բնակչության վրա հարձակումների, ոչ սերբ ժողովուրդների բռնի արտաքսման, կրոնական օբյեկտների ոչնչացման, Սերբական երկրամասում, Ցազինի երկրամասում և Զագրեբում բնակվող բոսնիացիների և խորվաթների ունեցվածքի կողոպուտի մեջ։ Դատապարտվել է 35 տարվա ազատազրկման։

2009 թվականի հունիսին Մարտիչը պատիժը կրելու համար տեղափոխվել էր Տարտուի բանտ (Էստոնիա)։

## Ծանոթագրություններ

Կատեգորիա:Խորվաթ պետական գործիչներ
Կատեգորիա:Հարավսլավիայի քաղաքական գործիչներ
Undecided

**«Undecided»** (Ոչ վճռական), ամերիկացի երգիչ Քրիս Բրաունի սինգլը։ Թողարկվել է 2019 թվականի հունվարի 4-ին RCA Records լեյբլում որպես Քրիս Բրաունի *[[Indigo (ալբոմ)|Indigo]]* իններոդ ստուդիական ալբոմի սինգլ։

## Երաժշտական տեսահոլովակ
Քրիս Բրաունը 2019 թվականի հունվարի 4-ին  «Undecided» երաժշտական տեսահոլովակը հրապարակել է YouTube-ի իր էջում։

## Կոմերցիոն հաջողություն
Երգն ամերիկյան Billboard Hot 100 հիթ-շքերթում նորամուտը կատարել է 35-րդ հորիզոնականում։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկում

## Ծանոթագրություններ

Կատեգորիա:Քրիս Բրաունի երգեր
Նոթինգհեմի ժամանակակից արվեստի թանգարան

**Նոթինգհեմի ժամանակակից արվեստի թանգարան** (), ժամանակակից արվեստի թանգարան Նոթինգհեմի կենտրնում, Լեյս Մարքեթ տարածքում։ Պատկերասրահը բացվել է 2009 թվականին։

Պատկերասրահը նկարագրվում է որպես քաղաքի «ամենահին թանգարան», որը եղել է սաքսերի ամրոցի մաս։ Տարածքի պատմական տեսքը պահպանելու համար շենքի արտաքին մասին դաջված են նոթինգհեմյան ավանդական նախշեր։

Նոթինգհեմի ժամանակակից արվեստի թանգարանն ըստ անգլիական օրենսդրության բարեգործական նախագիծ է։

## Ցուցահանդեսային ծրագիր
Նոթինգհեմ ժամանակակից արվեստի թանգարանը տարեկան չորսից հինգ խոշոր ցուցահանդես է կազմակերպում՝ աշխարհի ժամանակակից նկարիչների աշխատանքները բերելով Նոթինգհեմ։ Ցուցահանդեսներում արծարծված գաղափարները բացահայտվում են բոլոր տարիքի կրթական ծրագրերում։ Թանգարանը բացվել է 2009 թվականի նոյեմբերի 14-ին` Դեյվիդ Հոքնիի վաղ աշխատանքների և Լոս Անջելեսում գործող նկարիչ Ֆրենսիս Ստարկի վերջին աշխատանքների ցուցահանդեսով, ներառյալ` Թեյթ հավաքածուի մի մասը։

Այդ ժամանակվանից ի վեր, պատկերասրահում հյուրընկալվել են մի շարք խոշոր թեմատիկ ցուցահանդեսներ, այդ թվում` «Տեղն այստեղ է» (The Place is Here) (2017), Ամերիկայի նահանգներ (States of America) (2017), Գլեն Լիգոնի հանդիպումներն ու բախումները (Glenn Ligons' Encounters and Collisions) (2015) և Ականջից ականջ մինչև աչք (2017–18) (From Ear to Ear and Eye) ցուցահանդեսները։

## Կառույց
Շենքը նախագծվել է լոնդոնցի ճարտարապետ Կարուսո Սենթ Ջոնի կողմից։ Ավելի քան 3000 քմ մակերեսով` այն Մեծ Բրիտանիայի ժամանակակից արվեստի խոշորագույն կենտրոններից մեկն է։ Արտաքին մասը ծածկված է փորված վահանակներով, ավանդական նախշերով, մեծ պատուհաններով, որոնք փողոցից ուղիղ տեսարաններ են բացում դեպի ինտերիեր։ Շինությունն ավելի մեծ է, քան դրսից է երևում։

Նոթինգհեմ Ժամանակակիցը Միացյալ Թագավորության ժամանակակից արվեստի խոշորագույն կենտրոններից մեկն է, ունի չորս պատկերասրահ, լսարան, ուսումնական տարածք և ուսումնական կենտրոն։ Շենքում կա նաև սրճարան և խանութ։

## Տարածք
Նոթինգհեմ ժամանակակիցը գտնվում է քաղաքի ամենահին հատվածում, որը նախկինում ուներ քարանձավային բնակավայրեր, Սաքսոնյան ամրոց և միջնադարյան քաղաքային դահլիճ։

## Կառավարում
Սեմ Թորնը նշանակվել է տնօրեն 2015 թվականին՝ ստանձնելով այդ պաշտոնը 2016 թվականի սկզբին, փոխարինելով հիմնադիր տնօրեն Ալեքս Ֆարխարսոնին (2007-2015)։

## Ծանոթագրություններ

## Արտաքին հղումներ
*Պաշտոնական կայք
*Pictures of Nottingham Contemporary from Nottingham21
*Inside Nottingham Contemporary (BBC)
*Caruso St John's Nottingham Contemporary Arts Centre  Video, bdonline.co.uk

Կատեգորիա:2009 հիմնադրված թանգարաններ
Կատեգորիա:2009 հիմնադրումներ Միացյալ Թագավորությունում
Միխայիլ Ֆեդորով

**Միխայիլ Ֆեդորով** (, ), ՏՏ ոլորտի ուկրաինացի ձեռներեց, թվային գործակալության հիմնադիր։ 9-րդ գումարման Խորհրդարանի անդամ «Ժողովրդի ծառա» կուսակցությունից։ 2019 թվականի օգոստոսի 29-ից Ուկրաինայի փոխվարչապետ, թվային փոխակերպման նախարար։

## Կենսագրություն
Ավարտել է Զապորոժիեի ազգային համալսարանի սոցիոլոգիայի և կառավարման ֆակուլտետը, 2012 թվականին ընտրվել է «ուսանողական քաղաքապետ»։

Ֆեդորովը զբաղեցրել է Գործառնական տնօրենի պաշտոնը «Գերմարդիկ» ձեռնարկատերերի կրթական նախագծում։

Կազմակերպիչ Facebook Marketing Conf-ում։

2014 թվականին Գերագույն ռադայի արտահերթ ընտրություններին նա առաջադրվեց որպես «5.10» կուսակցությունից մարդկանց տեղակալների թեկնածու՝ այդ ցուցակում 166 համարի ներքո։ Ընտրության պահին անհատ ձեռներեց էր, «5.10» կուսակցության անդամ, ապրում էր Զապորժիխայի շրջանի Վասիլևկա քաղաքում։

2019 թվականին Ուկրաինայի նախագահի թեկնածու Վլադիմիր Զելենսկու նախընտրական քարոզչության ընթացքում նա digital ուղղության ղեկավարն էր։ Երդմնակալությունից հետո նա նշանակվեց Ուկրաինայի նախագահի ազատ խորհրդական։

2019 թվականին Գերագույն ռադայի արտահերթ ընտրություններին  «Ժողովրդի ծառա» կուսակցությունից մարդկանց տեղակալների թեկնածուն՝ ցուցակում նա 6-րդ համարն էր։ Ընտրության պահին նա SMMSTUDIO-ի տնօրենն էր, անկուսակցական էր։ Ապրում է Կիևում։

2019 թվականի օգոստոսի 29-ից նա ծառայում է որպես Ուկրաինայի փոխվարչապետ, թվային փոխակերպումների նախարար Գոնչարուկի կառավարությունում։

## Անձնական կյանք
Ամուսնացած է, ունի դուստր։

## Ծանոթագրություններ

Կատեգորիա:21-րդ դարի ուկրաինացի քաղաքական գործիչներ
Կատեգորիա:Ուկրաինայի նախարարներ
Կատեգորիա:Ուկրաինայի քաղաքական գործիչներ
Կատեգորիա:Ուկրաինացի գործարարներ
Կատեգորիա:Զապորոժիեի ազգային համալսարանի շրջանավարտներ
Առակների աշխարհում

**Առակների աշխարհում** (), խորհրդային մուլտիպլիկացիոն ֆիլմ, որը նկարահանվել է 1973 թվականին, Անդրեյ Խրժանովսկու կողմից, փոխադրման տեխնիկայով, ըստ Իվան Կռիլովի «Հետաքրքրասերը», «Ավանակը և սոխակը», «Կկուն և աքլորը» հեքիաթների մոտիվների։ Մուլտֆիլմում նաև օգտագործվել է «Շքերթ Մարսյան դաշտում» կտավը, ինչպես նաև` գրող Ալեքսանդր Պուշկինի նկարներից։ «Մադրիգալ» երաժշտական անսամբլը Լև Մարկիզի ղեկավարությամբ մասնակցում է երաժշտական ձևավորմանը։

## Սյուժե
### Հետաքրքրասերը
Երկու ընկերների երկխոսությունը, որոնցից մեկն այցելել է Կունստկամերա, ուսումնասիրել է յուրաքանչյուր միջատ, բայց «փղին չի նկատել»։

### Կկուն և աքլորը
Կկուն հաճոյախոսություններ է փոխանակում աքաղաղի հետ, մինչդեռ յուրաքանչյուրը գովաբանում է զրուցակցին իր շահի համար։

### Ավանակը և սոխակը
Հմուտ սոխակի և ոչ այնքան խելացի քննադատ ավանակի մասին է՝ որը չի կարողանում գնահատել հոյակապ երգը։

## Քննադատների արձագանք

## Ծանոթագրություններ

## Արտաքին հղումներ
* 
* 
* 
* 

Կատեգորիա:1973 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Իվան Կռիլովի առակների էկրանավորումներ
Կատեգորիա:Ռուսերեն մուլտֆիլմեր
Սոլ Ին Ա

**Սոլ Ին Ա** (, ), հարավկորեացի դերասանուհի։ Առավել հայտնի է «Վաղը արևոտ է» (2018) ամենօրյա դրամայում խաղացած  գլխավոր դերով և «Հզոր Դո Բոնգ Սուն» և «Դպրոց 2017» հեռուստասերիալներում երկրորդական դերերով։

## Վաղ կյանք և կրթություն
Սոլը հաճախել է Սեուլի արվեստի համալսարանը, որտեղ հմտացել է դերասանական արվեստում։

## Կարիերա
Սոլը առաջին անգամ էկրաններին է հայտնվել 2015 թվականին՝ փոքր դեր տանելով «Պրոդյուսերներ», իսկ 2016 թվականին «Բանտի ծաղիկներ» հեռուստասերիալներում։

Նա ճանաչվել է JTBC-ի «Հզոր Դո Բոնգ Սուն» և KBS2-ի «Դպրոց 2017» դրամաներում խաղացած երկրորդական դերերով։ Նա խաղացել է «Փակ աչքեր» վեբ ֆիլմում, ինչպես նաև MBC-ի «Section TV» վարիետե շոում եղել է հյուր։

2018 թվականին Սոլը նկարահանվեց «Վաղը արևոտ է» հեռուստասերիալի գլխավոր դերում։ Նա երկրորդ վարիետե շոում՝ «Մեքսիկայի ջուգլիների օրենքներ»-ում նկարահանվեց դրանից անմիջապես հետո։

## Ֆիլմագրություն
### Ֆիլմ

### Հեռուստասերիալներ

### Վարիետե շոուեր

### Երաժշտական տեսահոլովակներ

## Մրցանակներ և անվանակարգեր

## Ծանոթագրություններ

## Արտաքին հղումներ
* Seol In-Ah  at OUI Entertainment

Կատեգորիա:Հունվարի 3 ծնունդներ
Կատեգորիա:1996 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Հարավկորեացի դերասանուհիներ
Կատեգորիա:21-րդ դարի դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Աննա Ավստրիացի

**Աննա Ավստրիացի,** Իսպանիայի թագավոր Ֆիլիպ II-ի չորրորդ կինը։

## Կենսագրություն
Կայսր Մաքսիմիլիան II-ի և Մարիա Իսպանացու դուստրն է։ Նրա մորական  պապը  Կառլոս V կայսրն էր։ Ինչպես և Ֆիլիպի երկրորդ կինը՝ Էլիզաբետ Վալուան, նա նույնպես համարվում էր իսպանական գահի ժառանգորդ Դոն Կարլոսի հարսնացուն, ով հանկարծամահ եղավ 1568 թվականի հուլիսի 24-ին։ Նույն տարում դժվար ծննդաբերության պատճառով մահացավ նաև Էլիզաբետ Վալուան։ Արդյունքում Ֆիլիպ II-ը  դարձավ ամուրի և անժառանգորդ։ 1570 թվականին Աննան ու իր եղբայրներ Ալբրեխտը և Վենցելը ուսում ստանալու նապատակով ժամանեցին Մադրիդ։ 1570 թվականի սեպտեմբերի 12-ին Սեգովիա քաղաքում Ֆիլիպ II-ն ամուսնացավ իր զարմուհի (Աննայի մայրը իսպանիայի թագավորի հարազատ  քույրն էր, իսկ հայրը՝ թագավորի զարմիկը) Աննայի հետ։ Աննան փոքր էր ամուսնուց 22 տարով։

1571 թվականին նա լույս աշխարհ բերեց թագաժառանգ Ֆերդինանդին։ Աննան ունեցել է հինգ երեխա, որոնցից միայն չորրորդը՝ Ֆիլիպը, ողջ մնաց, որը դարձավ Իսպանիայի թագավոր։ 1580 թվականին Աննան ամուսնու հետ մեկնեց Պորտուգալիա, որպեսզի հայտարարի իր իրավունքները պորտուգալացի գահի նկատմամբ Էնրիկե թագավորի մահից հետո, ով իրենից հետո ժառանգներ չէր թողել։ Նրանք հասել են Բադախոս, որտեղ թագավորը լրջորեն հիվանդացել է գրիպով։ Ամուսնուն խնամելու ընթացքում նա նույնպես վարակվել է գրիպով և մահացել 30 տարեկանում։

## Երեխաներ

*Ֆերդինանդ (1571—1578)
* Կարլոր Լաուրետիուս (1573—1575)
*Դիեգո—(1575—1582)
*Ֆիլիպ III (1578—1621) — Իսպանիայի թագավոր
* Մարիա (1580—1583)

## Աննա Ավստրիացին կտավներում
ձախից|մինի|270x270փքս

1575 թվականի մադրիդյան շախմատային մրցաշարում, որը կազմակերպել էր Ֆիլիպ II-ը, որպես հանդիսատես ներկա էր նաև Աննան։ Նկարը պատկանում է իտալացի գեղանկարիչ Լուիջի Մուսսինիի վրձնին։

## Ծանոթագրություններ

Կատեգորիա:Գրիպից մահացածներ
Կատեգորիա:Հաբսբուրգյան միապետություն
Կատեգորիա:Հաբսբուրգի միապետերի կանայք
Կատեգորիա:Իսպանիայի կին քաղաքական գործիչներ
Կատեգորիա:Թագավորների դուստրեր
Արա (խմիչք)

**Արա** կամ **արագ** (), Բութանում տարածված ավանդական ալկոհոլային խմիչք։ Այն արտադրվում է բրնձից, եգիպտացորենից, կորեկից կամ ցորենից խմորման կամ թորման եղանակով։ Խմիչքը սովորաբար թափանցիկ է, սերուցքային կամ սպիտակ։

## Արտադրություն
Արան ամենից հաճախ պատրաստում են բրնձից կամ եգիպտացորենից մասնավոր տներում կամ ֆերմերային տնտեսություններում։ Խմիչքի արտադրությունը չի վերահսկվում, և դրա վաճառքն արգելված է Բութանում։ Նախկինում, չնայած արգելքին, մասնավոր անձինք խանութպանների միջոցով վաճառում էին խմիչքը, բայց բախվում էին կառավարության խիստ միջոցառումներին։ Այնուամենայնիվ, քանի որ արան շատ ավելի մեծ շահույթ էր բերում, քան եգիպտացորենի այլ արտադրանքները, ֆերմերներն սկսեցին պահանջել օրինականացնել դրա արտադրությունն ու վաճառքը։ Մինչդեռ կառավարությունը կանխամտածված կերպով խանգարում էր ալկոհոլի ավելցուկային սպառումը՝ ավելացնելով ալկոհոլի հարկերը և կանոնակարգելով դրա վաճառքը։

Արան արտադրվել է նաև կրոնական նպատակներով, հատկապես արևելյան Բութանում, որտեղ այն ծառայում է որպես նվիրաբերություն աստծուն։ Երեխաները հաճախ թուրմով լի շիշ են կրում, քանի որ բութանցիները կարծում են, որ այս ըմպելիքի հոտը հեռու է վանում օձերին։

## Կիրառում
Արան, որպես կանոն, խմում են տաք վիճակում։ Այն մատուցվում է առանձին թեթև նախուտեստներից (պաշոտ ձու, սերուցքային կարագ, ձվածեղ, բրինձ)։

## Ծանոթագրություն

Կատեգորիա:Ալկոհոլային խմիչքներ
Կատեգորիա:Բութանական խոհանոց
Կատեգորիա:Տիբեթական խոհանոց
Լիտո Կրուս

**Լիտո Կրուս** (, ), արգենտինացի բեմական ռեժիսոր, թատերագիր և դերասան։ Ծնվել է Արգենտինայի Բերիսո քաղաքում։ Կարիերան սկսել է 1968 թվականին։ Իր կարիերայի ընթացքում նա արժանացել է Martín Fierro Awards մրցանակի երկու անգամ` 2011 և 2014 թվականներին։ Հայտնի է դարձել El elegido և Solamente vos ներկայացումներում խաղացած իր դերերով։

Կրուզը նշանակվել է Ազգային թատրոնի գեղարվեստական ղեկավար 1995 թվականին և օգտագործել է այս պաշտոնը Կոնգրեսին 1998 թվականին «Ազգային թատրոնի մասին» օրենքը ընդունել ստիպելու համար»։

Օրենքի նախագիծը օգնել է պայքարել բեմերը քանդելու դեմ և երաշխավորել է տարեկան սուբսիդավորումներ արվեստի համար։

Կրուզը եղել է Sueños de milongueros մյուզիքլի հեղինակն և պրոդյուսերը 2009 թվականին. մյուզիքլը գրվել է որպես հարգանքի նշան` ուղղված հեղինակներ Խորխե Լուիս Բորխեսին, Ալեխանդրո Դոլինային և ծաղրանկարիչ և երգիծաբան Ռոբերտո Ֆոնտանարոսային։

Կրուզը մահացել է Բուենոս Այրեսում, 2017 թվականի դեկտեմբերի 19-ին, 76 տարեկան հասակում, սրտի կաթվածից։

## Ծանոթագրություններ

## Արտաքին հղումներ
* 

Կատեգորիա:Արգենտինացի գրողներ
Կատեգորիա:Արգենտինացի դերասաններ
Կատեգորիա:Արգենտինացի կինոռեժիսորներ
Կատեգորիա:Արգենտինացի ռեժիսորներ
Կատեգորիա:Բուենոս Այրեսի համալսարանի շրջանավարտներ
Կատեգորիա:Կաթվածից մահացածներ